**- Tohmajärven enduroseura ry:n kutsu medialle ja tiedote 25.8.2016 -**

**Tohmajärvellä ajetaan enduron viides SM-osakilpailu**

Ohessa pika-aikataulu ja ohje kilpailuun tuleville toimittajille. Alempana julkaisuvapaa lehdistötiedote kuvineen. Jos on jotain kysyttävää tai tarvitset esimerkiksi vinkkejä kuvauspaikoista kilpailun aikana, älä epäröi olla yhteydessä allekirjoittaneeseen.

Kuvan julkaisussa mainittava kuvaaja: KuvakKain Oy / Kai Pitkänen

Terveisin

Janne Tervola

Kilpailun tiedotuspäällikkö

040 34 24 304

**Pika-aikataulu**

Perjantain 26.8. Supertestille ensimmäinen kilpailija starttaa kello 17.59. Viimeinen kilpailija maalissa klo 20. Osoite Tehdastie 260.

Kilpailu jatkuu lauantaina 27.8. Ensimmäinen kilpailija lähtee kilpailukeskuksesta kello 7.59

Kilpailun kärki on ensimmäisellä maastokokeella kello 8.30, SM-luokat maalissa kilpailukeskuksessa kello 16.29, viimeiset noin kello 17.30.

Kilpailukeskuksen osoite on Asemantie 35. Toimittajat saavat lauantaina kilpailutoimistosta lounaslipun, jolla voi ruokailla kilpailukeskuksen ravintolassa klo 11-17 välisenä aikana.

Kilpailun kartat ja käsiohjelma [www.kotikarjala.fi/tuotanto/enduro/](http://www.kotikarjala.fi/tuotanto/enduro/)

Ajantasaisin tieto kilpailun kotisivuilla [www.tohmajarvienduro.fi](http://www.tohmajarvienduro.fi/)

Tohmajärvi enduron ennakkotiedote, vapaa julkaistavaksi heti

**Tohmajärvi enduro tarjoilee näyttävää menoa kahtena päivänä**

Tohmajärvellä ajetaan tulevana viikonloppuna SM-enduron viides osakilpailu. Kilpailun ehdoton ennakkosuosikki on enduron E1-luokan hallitseva maailmanmestari Eero Remes. Yleiskilpailun voitosta Remeksen tulevat haastamaan muun muassa SM-sarjan kärkikuljettajat Antti Hänninen, Antti Hellsten ja Marko Tarkkala.

Kilpailuun on ilmoittautunut yhteensä 166 kuljettajaa. Neljättä kertaa järjestettävän Tohmajärvi enduron aloittavat perjantaina SM- ja V40 -luokat kahteen kertaan ajettavalla Supertestillä. Osin vanhan tiilitehtaan sisällä kulkeva maastokoe sisältää extreme-esteitä, savesta muovattuja mäkiä ja hyppyreitä.

Lauantaina liittyvät mukaan myös C- ja V50-kilpailuluokat. Päivän aikana ajetaan kilpailuluokasta riippuen kaksi tai kolme 82 kilometrin mittaista kierrosta. Jokaisella kierroksella on neljä maastokoetta. SM- ja V40-luokat ajavat kolme kierrosta ja kilpailijoiden aikoihin lisätään perjantain Supertestin tulokset. Kokonaisajoaika lauantailta on kahdeksan ja puoli tuntia.

Kilpailussa ajetaan myös kerhojoukkueiden SM, johon on ilmoittautunut torstaiaamuun mennessä 15 kolmihenkistä joukkuetta.

Yleisöllä on maastokokeille ja kilpailukeskukseen vapaa pääsy.

Maastokokeille löytää helposti sähköisen käsiohjelman avulla.

Kilpailun jälkipelit jatkuvat sunnuntain puolelle kilpailukeskuksen ravintolassa, jossa menoa on vauhdittamassa Tiekarhut-orkesteri. Enduron SM-sarja päättyy 3.-4.9. ajettavaan Riihimäen osakilpailuun.

Ajantasaisin tieto kilpailusta ja sähköinen käsiohjelma löytyvät osoitteesta [www.tohmajärvienduro.fi](http://www.xn--tohmajrvienduro-5kb.fi/)

**Kilpailun ihanneaikataulu ja maastokokeiden osoitteet**

Perjantai

Supertesti, Tehdastie 260, pysäköintitilaa ja kioski

2 km, ajoaika noin 5 min

Supertestiä ajetaan kaksi kierrosta. Kierrokseen kuluu noin viisi minuuttia.

Ensimmäinen kilpailija lähtee kello 17.59. Kaikki ovat maalissa kello 20.

Lauantai

A-luokan ensimmäinen lähtee kilpailukeskuksesta kello 7.59.

V50-luokka starttaa kello 8.51, C-luokka samoilla minuuteilla. Viimeinen kilpailija on reitillä kello 9.25

MK1, Luosojoentie 278, pysäköintitilaa ja kioski

5 km, ajoaika noin 8 min 30 sek

Kilpailun kärki maastokokeen lähdössä kello 8.30

V50- ja C-luokan kärki maastokokeen lähdössä kello 9.26

MK2, Keltalammentie 52, ei pysäköintitilaa lähellä

3,7 km, ajoaika noin 7 min 30 sek,

Kilpailun kärki maastokokeen lähdössä kello 9

V50- ja C-luokan kärki maastokokeen lähdössä kello 10.01

Huoltotauko ja AT-asema kilpailukeskuksessa

Kilpailun kärki lähtee huollosta kello 9.39

V50- ja C-luokan kärki lähtee huollosta kello 10.36

MK3, Purtovaarantie 789, pysäköintitilaa ja kioski

2,5 km, ajoaika noin 5 min

Kilpailun kärki maastokokeen lähdössä kello 10.04

V50- ja C-luokan kärki maastokokeen lähdössä kello 11.21

MK4, Murtointie 29, pysäköintitilaa

4,5 km, ajoaika noin 8 min 30 sek

Kilpailun kärki maastokokeen lähdössä kello 10.14

V50-luokan kärki maastokokeen lähdössä kello 11.36

Kilpailukeskus, pysäköintitilaa, ravintola

V50- ja C-luokan kärki maalissa klo 15:21, viimeiset kilpailijat noin klo 16

Ensimmäiset SM-luokkien kilpailijat tulevat maaliin kello 16.29, viimeiset noin kello 17.30

Teksti: Janne Tervola